**KRAJEVNA SKUPNOST GRADIŠČE NAD PRVAČINO**

Datum: 27.8.2025

**Z A P I S N I K**

**33. redna seja sveta KS Gradišče, ki je potekala 27.8.2025 ob 19:00 v prostorih KS v**

**kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Danijela Jurkič

Upravičeno odsotni člani Sveta krajevne skupnosti Gradišče: Agnes Jurkič, Žan Marušič.

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 32.redne redne seje KS Gradišče, z **dne 3.7.2025**.

2. Status poteka ureditve kanalizacije

3. Status poteka sanacije plazu.

4. Ureditev šolskih prevozov v času sanacije kanalizacije

5. Participativni proračun – izvedba projekta ekološki otok in Gregorčičeve točke

6. Stavbe 41 Pregled zapisnika obravnave, ki je potekala na Gradišču nad Prvačino dne 10.7.2025

7. Status poteka gradbenih del v kulturnem domu na Gradišču

8. Sredstva po proračunskih postavkah

9. Razno, pobude in vprašanja (Gregorčičev pohod, prošnja za popravilo zidu – Marjan Volk…)

10. Izplačilo sejnin

**AD 1**

Tanja Gregorič (predsednica) je članom KS povzela zapisnik 32. redne seje z dne **3.7.2025**. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 32.redne seje sveta KS Gradišče z dne 3.7.2025.**

**AD 2**

Člani sveta KS se pogovarjamo o poteku projekta ureditve kanalizacije v vasi. Pri izvajanju del so se ugotovile težave s cevmi meteornih voda, pri hišni št.58. Izkazalo se je, da so tudi te dotrajane, počene, spoji cevi so se razširili. Težave so bile javljene in reševanje je v teku. Krak ureditve kanalizacije iz smeri Drvišč proti cesti skozi vas se bliža koncu, ta del ekipe bo nato pričel z deli iz smeri Lisic proti cesti skozi vas.

**AD 3**

Člani sveta KS se v nadaljevanju pogovarjamo o statusu poteka sanacije plazu. G. Jurij Murovec je sporočil, da se pridobivajo ustrezna soglasja. Obstaja bojazen, da se bodo dela zavlekla zaradi del na urejanju kanalizacije skozi vas. S predvidenim dostopom do plazu, se nekateri lastniki sosednjih parcel niso strinjali, zato se išče alternativna rešitev oz. dostop do tega terena po drugi poti. Del terena pod hišno št.89, se bo saniralo do izvira vode, ker se je teren tam udrl. Načeloma so se dogovori glede dela na poti Aleksandrink med Prvačino in Gradiščem z g. Milivojem Kerševanom sklenjeni.

**AD 4**

V nadaljevanju člani sveta KS, govorimo o ureditvi šolskih prevozov med Renčami in Gradiščem nad Prvačino. Tako MONG kot Nomago je obvestil OŠ Renče in KS Gradišče, da prevoz ne bo zagotovljen. Svet KS je bil naprošen, da pripravi predlog, kako bi začasno rešili problem prevoza otrok do šole in nato domov. Svet KS je mnenja, da glede na vse informacije in usklajevanja, bi način prevoza otrok v in iz šole bili že zorganizirani. Predsednica KS bo pripravila dopis, ki bo posredovan na MONG in na Nomago.

**AD 5**

Glede porabe sredstev iz participativnega proračuna, se člani KS pogovarjamo o ureditvi Info točke pod hrastom - info table so nabavljene, potrebno jih je montirat. Ponudba v višini 169 EUR za nabavo pitnika je pridobljena. Postavitev ekološkega otoka pri pokopališču je bila predlagana v bližini pipe.

**AD 6**

Člani sveta KS smo pogledali zapisnik obravnave z dne 10.7.2025, na temo ureditve etažne lastnine stavbe 41. V novem elaboratu, ki je v večini povzet po že obstoječem elaboratu iz leta 1989, se je dodalo pripombo glede dela B-dvorišče in D -skupni prostor pred delom B. Zid, ki je postavljen na delu B (dvorišče), je potrebno pomakniti za cca 70-80 cm nazaj, ker je trenutno postavljen na delu D , ki je skupen. Na delu D je potrebno umakniti betonska korita, ker je ta del v skupni lasti in mora biti zato dostopen obema lastnikoma. Po nov predlog dodaja parcelo F, to je brežina, ki se nahaja na južni strani stavbe. Ta brežina je trenutno v skupni lasti, nov predlog pa je, da bi ta del pripadal drugemu lastniku. S tem se prenese tudi vzdrževanje zidu na drugega lastnika. KS je pri odločitvi ali to sprejeti ali ne neodločna, zato se bo pred odločitvijo posvetovala z odvetnikom.

G. Dujmović je pridobil samostojno mnenje statika, in na podlagi tega izrazil negativno mnenje, glede izvajanja del na kanalizaciji z bojaznijo možnih poškodb na stavbi 41. S strani MONG se je vprašalo stališče sveta KS. Svet KS bo vpletenim svetovalo, da naj se obrnejo na Civilno zaščito.

**AD 7**

Status poteka gradbenih del v kulturnem domu na Gradišču:

* Izdelani so zidovi, strop, tlak, postavljajo se keramične ploščice;
* Čaka se na ponudbo za drsna vrata – v kolikor bo previsoka, se bo pridobilo ponudbo za klasična vrata;
* Po končanih keramičnih delih, se po pričela postavljat električna napeljava;
* Pridobljena je bila ponudba za bakrene žlebove, ki pa je visoka – pridobilo se bo ponudbo za klasične žlebove;
* greznica je napolnjena in priključena na kanalizacijo;
* dodatno je potrebno urediti dokumente z Vaskom s.p.;
* po končanih delih, bo treba dvorano in nove prostore prebeliti in temeljito očistiti.

**AD 8**

Člani sveta KS pregledamo sredstva po postavkah:

* Delovanje KS Gradišče – 3102,02EUR,
* Prireditve in praznovanja - 43,32 EUR,
* Vzdrževanje krajevnih poti - 1685,00 EUR,
* Komunalni objekti v KS - 401,99 EUR,
* Investicije in investicijsko vzdrževanje – 15822,68 EUR,
* Upravljanje in vzdrževanje objektov za rekreacijo - 1516,45 EUR,
* Postavitev sončne elektrarne - 7500,06 EUR.

**AD 9**

Pod točko Razno, pobude in vprašanja se člani sveta KS pogovarjamo o:

* G. Kovic še ni plačal najema dvorane na Hribu, računovodkinja bo posredovala opomin;
* Obnoviti je potrebno Požarno varnost, ki bo zajemala tudi Sončno elektrarno;
* KS Gradišče nad Prvačino je vpisana kot lastnik dvorane na Hribu;
* Sovaščan g. Marjan Volk je posredoval na KS zapis, da je poškodovan zid na njegovi parceli, ki pa meji na javno dobro. Izrazil je željo o povračilu stroškov glede popravila tega zidu. Preveriti je potrebno ali obstaja pogodba o souporabi med MONG in g. Volkom. Svetovano mu bo, da naj se obrne na g. Pregelj Branko, ki je svetovalec za javno infrastrukturo na MONG.

**AD 10**

Tanja Gregorič je na glasovanje podala predlog glede izplačila sejnine za to sejo. Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 20:30h.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič